Document ID: 32005R0448

UREDBA KOMISIJE (ES) št. 448/2005
z dne 15. marca 2005
o spremembi Uredbe Sveta (EGS) št. 3880/91 o predložitvi statističnih podatkov o nominalnem ulovu držav članic, ki ribarijo v severovzhodnem Atlantiku
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3880/91 z dne 17. decembra 1991 o predložitvi statističnih podatkov o nominalnem ulovu držav članic, ki ribarijo v severovzhodnem Atlantiku (1) in zlasti člena 2(3) Uredbe,
ob upoštevanju naslednjega:
(1)
Komisija za ribištvo v severovzhodnem Atlantiku (NEAFC) je na svojem letnem sestanku novembra 2002 za izboljšanje upravljanja s staležev rib v mednarodnih vodah pod svojo pristojnostjo predlagala, da bi mednarodne agencije, ki so odgovorne za zbiranje in urejanje statističnih podatkov o ulovu prosili, naj statistična območja ustrezno razdelijo na podobmočje.
(2)
Delovna skupina za globokomorsko ribištvo Mednarodnega sveta za raziskovanje morja (ICES) je predlagala razdelitev statističnih območij severovzhodnega Atlantika na podobmočje zaradi boljše opredelitve globokomorskega ribištva.
(3)
Za odločitev Mednarodne komisije za ribištvo v Baltskem morju o upravljanju staleža 28. območja Baltskega morja kot dveh posebnih enot je potrebno pridobiti statistiko teh dveh enot.
(4)
ICES, ki se je ravnal po nasvetih svojega svetovalnega odbora za upravljanje ribištva, je v skladu s tem zahteval, da Organizacija združenih narodov za prehrano in kmetijstvo (FAO) ustrezno spremeni svoj vprašalnik Statlant 27A tako, da od državnih organov zahteva predložitev natančno izdelanih statistik ulovov v določenih vodah Severovzhodnega Atlatnika.
(5)
Merila, predvidena za to uredbo, so v skladu z mnenjem Stalnega odbora za kmetijsko statistiko, ustanovljenega s Sklepom Sveta 72/279/EGS (2).
SPREJELA NASLEDNJO UREDBO:
Člen 1
Prilogi II in III k Uredbi (EGS) št. 3880/91 se nadomestita s Prilogo I in II k tej uredbi.
Člen 2
Uredba začne veljati 20. dan po objavi v Uradnem listu Evropske unije.
Ta uredba je v celoti zavezujoča in se uporablja neposredno v vseh državah članicah.
V Bruslju, 15. marca 2005

Labels: 20
18
19
6